Battlestar Galactica (2004)

Bakgrunn

I serien lever menneskene på 12 planeter som blir kalt De tolv koloniene. Sivilisasjonen ligger på et forholdsvis høyt teknologisk nivå, og mye av arbeidet utføres av avanserte roboter – Cyloner. Robotene gjør opprør og krig bryter ut mellom Cyloner og mennesker. Krigen ender med fredsavtale hvor Cylonene går med på å forlate De tolv koloniene, og dra til et annet sted i galaksen. 
Endel av avtalen er at partene skal sende en utsending til en nøytral romstasjon en gang i året for diplomatiske samtaler. Menneskene sender pliktoppfyllende sin representant hvert år, mens Cylonene venter førti år før de dukker opp. Da sender de en nyutviklet modell som ikke kan skilles fra mennesker, dreper menneskenes representant, og gir klarsignal til et altødeleggende atomangrep mot De tolv koloniene.
Nesten hele menneskeheten blir utslettet, men om lag femti tusen overlever ombord i det militære romskipet Battlestar Galactica  og en sammenrasket flåte av mindre sivile romskip som følger det. De siste menneskene legger ut for å finne den mytiske 13. koloni – jorden. Serien omhandler denne ferden, og kampen mot Cylonene.

Produksjon

Serien er filmet ved Vancouver Film Studios, og på steder i og rundt Vancouver, Kamloops og Kelowna i Britisk Columbia Canada.
Utdypende artikkel: Liste over Battlestar Galactica episoder

Sesong 1

Den første sesongen av 13 drøye førti minutter lange episoder ble bestilt av Sci-Fi Channel 10. februar 2004, og sendt i Storbritannia fra 18. oktober 2004 på Sky One, som var med å finansiere serien sammen med Sci-Fi Channel og NBC Universal. Produsert i 2004 av David Eick og Ronald D. Moore, og med den originale karakterene fra miniserien i 2003, ble det sendt i USA fra og med 14. januar 2005 og fra 15. januar i Canada.  Moore forlot serien Carnivàle på  HBO for å konsentrere seg mere om Battlestar Galactica.
Serien ble svært populær etter sin premiere i Storbritannia og Irland, og mottok svært positive tilbakemeldinger fra publikum, noe som genererte høy grad av forventning blant amerikanske seere. Den første episoden som ble sendt i USA, ble en av de mest sette programmene på Sci-Fi, med 3.1 millioner seere. De påfølgende episodene var tilsvarende populære. Den første episoden, "33", vant «Hugo Award» for «Best Dramatic Presentation».

Sesong 2

Etter suksessen med den 13 episoder lange første sesongen, bestilte Sci-Fi Channel en full standard 20 episoder lang sesong nr 2 9. februar 2005. Sesong 2 hadde premiere i USA på Sci-Fi Channel 15. juli 2005, med premiere i Storbritannia, Irland og Canada i januar 2006.  
Battlestar Galactica fikk masse positiv kritikk fra media, inkludert utnevnelsen som #1 show of 2005 av Time Magazine, og havnet på talløse Top Ti-lister av publikasjoner som The Boston Globe. The American Film Institute satte også serien opp som en av de 10 beste TV-seriene i 2005. 
Der var noe negativ kritikk mot noen a episodene , som etterfulgte episoden "Resurrection Ship, Part 2", da en mente at disse ikke var på samme nivå som forgjengerne, bl.a gjaldt det episoden "Black Market" der tilogmed Ron Moore kom med litt misnøye. Moore skrev i sin blog at han følte at dette var resultatet av hardere arbeidspress med 20 episoder, istedenfor 13 som i Sesong 1. Men i episode 15 "Scar" var tenkt å skulle bringe serien opp på sin vanlige kvalitetsnivå, og de påfølgende episodene "The Captain's Hand," "Downloaded" og den to-delte sesongfinalen "Lay Down Your Burdens," var rost av både fans og kritikere. Moore uttrykte at den lengre pausen mellom Sesong 2 og 3 (7 måneder istedenfor 2) ville hjelpe til å sikre at alle episodene var på det samme høye kvalitetsnivået som teamet bak serien prøvde å oppnå.

«Webisoder»

10 «webisodes» under navnet Battlestar Galactica: The Resistance ble laget for å fokusere på hendelser som hendte på New Caprica mellom Sesong 2 og 3 av Battlestar Galactica, og ble sendt på nettstedet SCI FI PULSE. På grunn av juridiske hensyn, kom det nesten ingen andre nyheter om dette etter den første annonseringen men sendingsdatoen ble etter hvert avslørt 28. august 2006 på Sci-Fi's nettsted av Sci-Fi's leder for Internet Programming, Craig Engler. Sendingen ble to ganger i uken, på tirsdager og torsdager. Den første webisoden ble sendt 5. september 2006, og den siste 5. oktober 2006, en dag før Sesong 3 startet. 
Webisodene har medført en konflikt mellom NBC og de som var involvert i utviklingen av episodene, på grunn av royaltiene som utviklerne skulle motta. NBC Universal, hoved-dstudioet bak serien, nektet å betale penger eller kreditere skribentene av webisodene på grunn av at de ble regnet som promo-materiale . Som et svar på dette, sa Ronald D. Moore at han ikke lenger ville slippe flere webisoder til studioet. NBC Universal tok så kontroll over webisodene, og tok ut søksmål mot Writers Guild of America. Fagforening fortalte Moore og de andre produsentene hos NBC Universal til å stoppe produksjonen av ytterligere webisoder før en avtale om betaling hadde blitt nådd.
Det har blitt offisielt kjent at Resistance webisodene vil bli inkludert i DVD-en med Sesong 3, og vil faktisk være utvidet i forhold til sin originale utgave på nettet.

Sesong 3

The Sci-Fi Channel bestilte nok en 20 episoder lang tredje sesong 16. november 2005, som hadde premiere i USA 6. oktober 2006, i Canada 7. oktober 2006, med de to første episoden vist sammen.  Sesong 3 hadde ikke en lang pause i midten av sesongen slik sesong 2 hadde hatt. Produksjonen begynte i april 2006 i Vancouver, British Columbia. The Sci-Fi Channel flyttet visningstidspunktet for serien til søndager fra 21. januar 2007, den første gangen serien hadde endret dag siden det begynte sending.
Etter den første 5 episodene lange New Caprica-historien, fortsatte Sesong 3 med hovedsakelige selvstendige episoder. I podcasten for finalen av Sesong 3, uttalte Ron Moore at i et forsøk på å tiltrekke nye seere, hadde Sci-Fi Channel trykket på for å lage selvstendige episoder, i stedet for å fokusere på tidligere etablerte historielinjer i serien. Dette ble imidlertid tatt imot med negativ kritikk, og Moore uttalte at på slutten av Sesong 3, hadde kritikken og den nedagående seer-ratingen sørget for at Sci-Fi Channel måtte innrømme at selvstendige episoder rett og slett ikke ville fungere i det formatet som serien hadde etablert, og Moore fortsatte med å si at på grunn av dette hadde Sci-Fi Channel lovt at de ikke lenger ville trykke på for selvstendige episoder i Sesong 4.

Razor

Battlestar Galactica: Razor er en TV-film som ble produsert og sendt mellom sesong 3 og 4. Filmen omhandler hendelser på Battlestar Pegasus over en totimersperiode, som i henhold til kontinuiteten skjer i fortiden i forhold til sesong 4. Scenene fra nåtiden skjer under Lee Adamas kommando på Pegasus mot slutten av sesong 2, mens tilbakeblikksscenene omhandler Helena Cain sin kommando mellom perioden der Cylonene angriper og gjenforeningen med Galactica i episoden Pegasus fra sesong 2. Filmen ble sendt i USA og Canada 24. november 2007, og i Storbritannia og Irland 18. desember. En utvidet utgave ble sluppet på DVD 4. desember 2007.

Sesong 4

The Sci-Fi Channel bekreftet 22. mars 2007 at Battlestar Galactica ville fortsett for en fjerde sesong på 20 episoder, en økning fra de forhåndsannonserte 13. Det ble opprinnelig annonsert som en sesong på 22 episoder, som inkluderte den to-timer lange tv-filmen "Razor" som bevegde seg tilbake i tiden og fortalte en historie om Battlestar  Pegasus og ble sendt i det fjerde kvartalet av 2007. Den vanlige 20 episoder lange fjerde sesongen skal etter ryktene, bli delt i to halvdeler, de 10 første episodene skal begynne å sendes i  mars 2008, og de siste 10 skal sendes så sent som i 2009.
Etter annonsering av den nye sesongen, dukket det opp rykter om at Sesong 4 ville bli den siste av Battlestar Galactica, spesielt etter uttalelser fra Olmos and Sackhoff. Produsent David Eick benektet til og begynne med dette, og sa at ingen avgjørelse var tatt på seriens fremtid. Men 31. mai 2007, slapp Eick og co-produsent Ronald D. Moore en pressemelding som annoserte at den fjerde sesongen ville avslutte serien. Ronald Moore og David Eick slapp en uttalese der de sa: «This show was always meant to have a beginning, a middle and, finally, an end. Over the course of the last year, the story and the characters have been moving strongly toward that end, and we've decided to listen to those internal voices and conclude the show on our own terms. And while we know our fans will be saddened to know the end is coming, they should brace themselves for a wild ride getting there — we're going out with a bang.» 
Noe senere innrømmet Moore at på grunn av skribent-streiken i 2007, at serien kanskje ikke kom til å bli avsluttet etter planen. Produksjonen av serien ble utsatt 16. november 2007, med permitteringer av alle ansatte, og kun 13 av 22 episoder var ferdige (inkludert de to episodene med "Razor"). Skriving av manus og innspilling av resterende episoder fortsatte etter at streiken ble avsluttet.

Caprica

I det Battlestar Galactica gikk mot slutten, startet produksjonen av en ny TV-serie, Caprica, som finner sted over 50 år før hendelsene i Battlestar Galactica. Serien følger Adama-familien og Graystone-familien i tiden før den første Cylon-krigen, og viser blant annet hvordan Cylonene ble til.
Caprica ble først annonsert 26. april 2006, men det skulle ta noen år før den ble en realitet. 26. mars 2007 sa Ronald D. Moore at Sci Fi Channel ikke ville lage Caprica som en pilot eller serie, selv om mulighetene for en film eller DVD-utgivelse fremdeles var mulig. Ifølge Moore, var showet utsatt inntil videre.
18. mars 2008 ombestemte Sci Fi Channel (senere Syfy) seg og ga grønt lys for produksjonen av en pilot. Senere bestemte de seg også for å starte opp Caprica som en serie. Piloten ble sluppet på DVD og for nedlasting 21. april 2009 i en utvidet utgave, uten først å ha blitt vist på TV. Første halvdel av av første sesong, inkludert en revidert utgave av piloten, ble vist på Syfy fra januar til mars 2010. Andre halvdel startet i oktober samme år, men innen alle episodene var sendt, ble serien lagt ned grunnet dårlig seertall. Syfy utsatt de siste fem episodene til januar 2011, mens kanadiske Space sendte dem i november 2010 som planlagt.

Battlestar Galactica: Blood & Chrome

I oktober 2010 annonserte Syfy at de hadde bestemt seg for å produsere en to timer lang pilot for Battlestar Galactica: Blood & Chrome, en historie fra slutten av den første Cylon-krigen. Piloten skulle fokusere på William Adamas første møte med krigen ombord på Battlestar Galactica. Blood & Chrome ville benytte digitaliserte utgaver av interiøret fra 2004-serien som hadde blitt scannet før de ble revet. Innspillingen av piloten startet i februar 2011 og musikken var ferdig i februar 2012. Piloten ble til slutt sluppet som en serie på 10 episoder på nettstedet Machinima/YouTube, med sendestart 9. november 2012. Det er også planer om å sende piloten i sin helhet på Syfy i 2013, og å gi den ut på DVD.